สังคมข่าวหุ้น
*...ดัชนีตลาดหุ้นไทยปิดที่ระดับ 1,674.10 จุด ลดลง 0.90 จุด มูลค่าการซื้อขาย 36,009.90  ล้านบาท สัปดาห์นี้ยังต้องติดตามตัวเลขอัตราการขยายตัวทางเศรษฐกิจ (GDP) ของสหรัฐฯ งวดไตรมาส 1/2562 การทยอยประกาศผลประกอบการของบริษัทจดทะเบียนงวดไตรมาส 1/2562 รวมถึงความคืบหน้าการเจรจาการค้าระหว่างสหรัฐฯ และจีนด้วย
21 เม.ย. 2562

สโนว์แมน
*…ดัชนีตลาดหุ้นไทยปิดที่ระดับ 1,674.10 จุด ลดลง 0.90 จุด มูลค่าการซื้อขาย 36,009.90  ล้านบาท สัปดาห์นี้ยังต้องติดตามตัวเลขอัตราการขยายตัวทางเศรษฐกิจ (GDP) ของสหรัฐฯ งวดไตรมาส 1/2562 การทยอยประกาศผลประกอบการของบริษัทจดทะเบียนงวดไตรมาส 1/2562 รวมถึงความคืบหน้าการเจรจาการค้าระหว่างสหรัฐฯ และจีนด้วย
*…QH หุ้นอสังหาริมทรัพย์ที่น่าสนใจ จะขึ้นเครื่องหมาย XD วันที่ 24 เม.ย.นี้ ก่อนจ่ายเงินปันผลอีก 0.14 บาท/หุ้น ในวันที่ 10 พ.ค.นี้ ซึ่งเป็นปันผลจากรอบผลประกอบการงวดวันที่ 1 ก.ค.-31 ธ.ค. 2561 จัดเป็นอีกหนึ่งหุ้นที่มีอัตราการจ่ายเงินปันผลที่สูง รวมทั้งปี 2561 มีการจ่ายเงินปันผลรวม 0.22 บาท/หุ้น คิดเป็นเงินรวม 2,357 ล้านบาท หรือคิดเป็น 62% ของกำไรปี 2561 อย่างไรก็ตามยังต้องติดตามต่อไปว่าหลังจากที่เริ่มมีการใช้มาตรการ LTV ใหม่ ไปเมื่อวันที่ 1 เม.ย. 2562 เพื่อมาช่วยสกัดการเข้ามาเก็งกำไรในกลุ่มอสังหาริมทรัพย์แล้ว ก็ยังมีข่าวออกมาว่าจะมีมาตรการกระตุ้นกลุ่มอสังหาริมทรัพย์ที่น่าจะเน้นไปที่การลดค่าธรรมเนียมและการจดจำนองอีกด้วย
*…SISB ดูมีแนวโน้มที่ดีขึ้นเรื่อย ๆ  โบรกฯ คาดไตรมาส 1/2562 โกยกำไรสุทธิ 42-44 ล้านบาท เพิ่มขึ้น 83% จากช่วงเดียวกันของปีก่อนตามจำนวนนักเรียนที่เพิ่มขึ้นตั้งแต่ต้นปีกว่า 140 คน และจะเป็นไตรมาสแรกที่ไม่มีภาระดอกเบี้ยจ่าย นอกจากนี้ ผู้ถือหุ้นได้อนุมัติให้ล้างขาดทุนสะสมราว 71 ล้านบาท เพื่อเปิดทางจ่ายเงินปันผล เก็งปีนี้จะจ่ายเงินปันผลไม่ต่ำกว่า 0.07 บาท/หุ้น คิดเป็นดิวิเดนด์ยีลด์ ราว 0.9%
*…SCN ยกเลิกจัดสรรหุ้นเพิ่มทุน PP ให้แก่ Noble Planet Pte. Ltd. เพื่อชำระเป็นค่าตอบแทนสำหรับการเข้าซื้อหุ้นสามัญของบริษัท พลังงานเพื่อโลกสีเขียว (ประเทศไทย) จำกัด เนื่องจากการเปิดดำเนินโครงการเชิงพาณิชย์ในระยะที่ 1 ของโครงการโรงไฟฟ้าพลังงานแสงอาทิตย์ ณ เมืองมินบู ในเมียนมาเลื่อนออกไป แต่ให้ชำระค่าหุ้นด้วยเงินสดในมูลค่าเท่าเดิม จำนวนหุ้นที่เข้าซื้อ 101,389 หุ้น ซึ่งคิดเป็น 6.50% ของจำนวนหุ้นที่เข้าซื้อทั้งหมด 155,785 หุ้น ราคาซื้อขาย 14.23 เหรียญสหรัฐต่อหุ้น คิดเป็นมูลค่า 1,442,442.49 เหรียญสหรัฐ โดยจะใช้แหล่งเงินทุนจากเงินทุนหมุนเวียนของบริษัท
*…TRUE หลังปิดทำการซื้อขายหลักทรัพย์ของตลาดหลักทรัพย์ฯ เมื่อวันที่ 19 เม.ย.ที่ผ่านมา พบว่ามีการทำรายการซื้อขายหลักทรัพย์บนกระดานใหญ่ (BIG LOT) มีมูลค่าสูงสุด 46.52 ล้านบาท จำนวน 9 ล้านหุ้น ในราคาเฉลี่ย 5.17 บาท/หุ้น ขณะที่ราคาหุ้นปิดตลาดที่ 5.20 บาท ลดลง 0.95%
*…GLOBAL  จัดโปรโมชั่นร้อนจี๊ด !  กับสินค้าราคาพิเศษ เครื่องใช้ไฟฟ้า เครื่องปรับอากาศ เริ่มต้นที่ 7,990 บาท สระว่ายน้ำ เริ่มต้นที่ 1,690 บาท มาพร้อมปั๊มน้ำและไส้กรอง เครื่องครัว อุปกรณ์งานครัว ของใช้ภายในบ้าน และสินค้าอื่น ๆ อีกมากมาย เริ่มแล้ววันนี้-30 เม.ย. 2562 ที่โกลบอลเฮ้าส์ทุกสาขาทั่วประเทศ รวมทั้งสิ้น 61 สาขา Shopping Online สินค้าได้ที่เว็บไซต์ www.globalhouse.co.th น่าจะช่วยกระตุ้นยอดขายในช่วงไตรมาส 2 นี้ได้  
*… VRANDA หุ้นไอพีโอน้องใหม่ที่เตรียมจะเข้าซื้อขายในตลาดหลักทรัพย์แห่งประเทศไทยในช่วงต้นเดือน พ.ค.นี้ ด้วยจำนวนไอพีโอไม่เกิน 75 ล้านหุ้น พาร์ 5 บาท/หุ้น หรือคิดเป็นไม่เกิน 23.46%  โดยมีวัตถุประสงค์ระดมทุนเพื่อนำเงินไปใช้ขยายธุรกิจ ชำระคืนเงินกู้แก่สถาบันการเงิน และใช้เป็นเงินทุนหมุนเวียนในการดำเนินงาน ใน 3 ธุรกิจหลัก คือ 1. ธุรกิจโรงแรม 2. ธุรกิจพัฒนาอสังหาริมทรัพย์ประเภทอาคารชุดพักอาศัย และ 3. ธุรกิจอาหารและเครื่องดื่ม
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 MHz
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.